
Κήρυξη αναδασωτέας έκτασης (0,915 στρ.) ενιακόσια 

ΠΟΛΕΟΔΟΜΙΑ 

ΑΠΟΦΑΣΕΙΣ 

ΕπαναδημοσΙευση της με αριθμό 24/8.1.1990 απόφα¬ 
σης Νομάρχη Πέλλας «Έγκριση ρυμοτομικού σχε¬ 
δίου σε έκταση του Υπουργείου Γεωργϊας μέοα στα 
όρια του οικισμού ΦΟΥΣΤΑΝΗ της Κοινότητας Φού- 
στανης Ν. Πέλλας, καθορισμός όρων και περιορι¬ 
σμών δόμησης στην ίδια έκταση και τροποποίηση 
του εγκεκριμένου σχεδίου σε συνεχόμενη περιοχή 
του ιδίου οικισμού». 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 693 (1) 

Κήρυξη αναδασωτέας έκτασης (0,915 στρ.) ενιακόσια 
δέκα πέντε τ.μ. στη θέση «Πετροβούνι» Κοινότητας 
Πελοπίου του Νομού Ηλείας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΗΛΕΙΑΣ* 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/1970 και την 24608/1.9.92 
απόφαση Νο Ηλείας «περί παροχής εξουσιοδοτήσεως 
στους Πρ/νους των Υπηρ. υπογράφειν εντολή Νομ. απο¬ 


φάσεις κλπ.» και Ν. 2240/94. 

2. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

3. Τις διατάξεις του Ν. 998/79 «περί προστασίας των 
Δασών κ.λπ.», και ειδικότερα τα άρθρα 41 παρ. 1,38 παρ. 
1 γ, το Νόμο 2040/92 παρ. 3. 

4. Τις διαταγές του Υπουργείου Γεωργίας: α) 160417/ 
1180/6.7.80, β) 18247/3049/24.9.80, γ) 141823/ 
24.2.83 και δ) 85144/1468/9.9.1992. 

5. Την 2061/11,4.95 πρόταση του Δασαρχείου Πύργου 
για κήρυξη της δασεκτάσεως, που αναφέρεται στο θέμα, 
ως αναδασωτέας διότι η δασική βλάστηση, που την κάλυ¬ 
πτε, καταστράφηκε με εκχέρσωση στις 10-15/10-94 και 
βεβαιώθηκε στις 22.2.95, από τους 1) Ηλία Δ. Μαραγκό, 
2) Ν.Χ. Σαμπάνη και Δημ. Πλ. Ψαρά και επιβάλλεται η εκ 
νέου δάσωσή της, αποφασίζουμε; 

Κηρύσσουμε αναδασωτέα, με σκοπό την επαναδη- 
μιουργία, με φυσική αναγέννηση, της δασικής βλάστησης 
που καταστράφηκε με εκχέρσωση στις 10-15/10-94 και 
βεβαιώθηκε στις 22.2.95, από τους Ηλία Δ. Μαραγκό - 
Ν.Χ. Σαμπάνη και Δημ. Πλ. Ψαρό, τη δημόσια δασική 
έκταση, εμβαδού (0,915 στρ.) ενιακόσια δέκα πέντε τ.μ. 
που βρίσκεται στη θέση «Πετροβούνι» της Κοινότητας Πε¬ 
λοπίου του Ν. Ηλείας, προσδιορίζεται από τα στοιχεία Α, 
Β, Γ, Δ, Ε, Ζ, Η, θ, I, Κ, Λ, Μ, Ν, Ξ, Ο, Α, και έχει όρια: 

Ανατολικά: Με Δημ. δάσος χ. πεΰκης και εκείθεν με 
επαρχ. δρόμο Πελοπίου - Καυκανιάς 

Δυτικά: Με βραχώδη έκταση αείφυλλων - πλατύφυλλων 
και δρόμο Πελοπίου - Καυκανιάς 

Βόρεια: Με δημ. δάσος χ. πεύκης - ελαιόκτημα I. Δα- 
ούκη - καλλιεργούμενη έκταση από Ν. Σαμπάνη και βρα¬ 
χώδη έκταση με αειφ. - πλατ. 

Νότια: Με δημ. δάσος χ. πεύκης και δρόμο Πελοπίου - 
Καυκανιάς, 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 18 Απριλίου 1995 

Ο Περιφερειακός Διευθυντής 
Γ. ΗΛΙΑΚΟΠΟΥΛΟΣ 

Αριθ. 828 (2) 

Κήρυξη αναδασωτέας έκτασης (38) τριάντα οκτώ στρεμ¬ 
μάτων στη θέση «Γοϋβες - Βρωμδβρυση» Κοινότητας 

Λυγιάς του Νομού Ηλείας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΗΛΕΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/1970 και την 24608/1.9.92 
απόφαση Νο Ηλείας «περί παροχής εξουσιοδοτήσεως 
στους Πρ/νους των Υπηρ. υπογράφειν εντολή Νομ. απο¬ 
φάσεις κλπ.» και Ν. 2240/94. 

2. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

3. Τις διατάξεις του Ν. 998/79 «περί προστασίας των 
Δασών κ.λπ.», και ειδικότερα τα άρθρα 41 παρ. 1,38 παρ. 
1γ, το Νόμο 2040/92 παρ. 3. 

4. Τις διαταγές του Υπουργείου Γεωργίας: α) 160417/ 
1180/6.7.80, β) 18247/3049/24.9.80, γ) 141823/ 
24.2.83 και δ) 85144/1468/9.9.1992. 

5. Την 1355/3.4.95 πρόταση του Δασαρχείου Αμαλιά- 
δας για κήρυξη της δασεκτάσεως, που αναφέρεται στο 
θέμα, ως αναδασωτέας διότι η δασική βλάστηση, που την 
κάλυπτε, καταστράφηκε με εκχέρσωση τις νυκτερινές 
ώρες της 5.2.95 από τους Χρήστο Κων. Κυπριώτη, Νικό¬ 
λαο Παν. Κυπριώτη, κατοίκων Λυγιάς και Διον. Αναστ. Πα¬ 
πουτσή, κατοίκου Καβασίλων και επιβάλλεται η εκ νέου 


δάσωσή της, αποφασίζουμε: 

Κηρύσσουμε αναδασωτέα, με σκοπό την επαναδη- 
μιουργία, με φυσική αναγέννηση, της δασικής βλάστησης 
που καταστράφηκε με εκχέρσωση τις νυκτερινές ώρες 
της 5.2.95 από τους Χρήστο Κων. Κυπριώτη, Νικόλαο 
Παν. Κυπριώτη, κατοίκους Λυγιάς και Διονύσιο Αναστ. Πα¬ 
πουτσή, κάτοικο Καβασίλων. την ιδιωτική δασική έκταση, 
εμβαδοϋ (38) τριάντα οκτώ στρεμμάτων στη θέση «Γού¬ 
βες - Βρωμδβρυση» Κοινότητας Λυγιάς, προσδιορίζεται 
από τα στοιχεία ΑΒΓΔΕΖΖ, ΗθίΚΛΜΑ και έχει όρια: 

Ανατολικά: Με δημόσια δασική έκταση, που ισχύουν τα 
5093/90/28.1.91 και 825/14.3.91 Π.Δ.Α στο όνομα Δημ. 
Λέων, θεοδωρόπουλου και ιδιοκτησία Αφών Κυπριώτη. 

Δυτικά: Με δημόσια δασική έκταση, που ισχύει το 2359/ 
19.9.86 Π.Δ.Α στο όνομα Αφών Κυπριώτη κλπ. 

Βόρεια: Ιδιοκτησία ιδίων σύμφωνα με τις 260/80 και 
527/85 αποφάσεις Εφετείου Πατρών και ΑρεΙου Πάγου 
αντίστοιχα. 

Νότια: Με λωρίδα δασικής έκτασης και εκείθεν αιγιαλός 
Ιονίου Πελάγους, 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 4 Απριλίου 1995 

Ο Περιφερειακός Διευθυντής 
Γ. ΗΛΙΑΚΟΠΟΥΛΟΣ 

Αριθ. 1186 

Κήρυξη ως αναδασωτέας εκτάσεως 797 τετραγωνικών 
μέτρων στη θέση «Λάσση - Αγ. Αθανάσιος» περιφέ¬ 
ρειας Δήμου Αργοστολιού Νομού Κεφαλληνίας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΚΕΦΑΛΛΗΝΙΑΣ 
Έχοντας υπόψη: 

1) Τις περί διοικητικής αποκέντρωσης διατάξεις του Ν. 
3200/55, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2) Τις διατάξεις του άρθρου 117 παράγρ. 3 του Συντάγ¬ 
ματος. 

3. Τις διατάξεις του Ν. 998/79 «περί προστασίας των 
δασών και των δασικών εν γένει εκτάσεων της Χώρας» και 
συγκεκριμένα; 

α) Του άρθρου 41 παράγρ. 1. 

5) Του άρθρου 38 παράγρ. 1. 

4) Τις διαταγές του Υπουργείου Γεωργίας: α) 160417/ 
1180/8.7.1980 και β) 182447/3049/24.9.1980. 

5) Το Ν. 2218/13.6.1994 «περί ίδρυσης Νομαρχιακής 
αυτοδιοίκησης τροποποίησης διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις» όπως τροποποιήθηκε μεταγενέστερα με το Ν 
2240/16,9.94. 


6) Την αναφορά της Δ/νσης Δασών Κεφαλληνίας με 
αριθ. 1185/7.4,95 με την οποία προτείνεται η κήρυξη ως 
αναδασωτέας, της αναφερομένης στο θέμα εκτάσεως, 
αποφασίζουμε: 

Κηρύσσουμε αναδασωτέα, με σκοπό να επανέλθει στην 
προτέρα της κατάσταση, με φυσική αναγέννηση, το δημό¬ 
σιο δάσος που αποψιλώθηκε παράνομα, εμβαδού επτακο¬ 
σίων ενενήντα επτά τετραγωνικών μέτρων (797 Μ2) που 
βρίσκεται στη θέση «Λάσση - Αγ. Αθανάσιος» περιφέρειας 
Δήμου Αργοστολιού Νομού Κεφαλληνίας και προσδιορί¬ 
ζεται από τα στοιχεία Α - Β - Γ - Δ - Ε - 2 -Α, όπως φαίνο¬ 
νται στο συνημμένο τοπογραφικό διάγραμμα κλίμακας 
1.1.000 το οποίο αποτελεί αναπόσπαστο μέρος της απο- 
φάσεως αυτής και ορίζεται ως εξής: 

Ανατολικά: Με δημόσιο δάσος. 

Δυτικά: Με αγροτική έκταση. 

Βόρεια: Με δημόσιο δάσος. 

Νότια: Με αγροτική έκταση. 

Η απόφαση αυτή να δημοαιευθεί στην Εφημερίδα της 
Κυβερνήσεως. 

Αργοστόλι, 7 Απριλίου 1995 

Ο Περιφερειακός Διευθυντής 
ΒΑΣΙΛΕΙΟΣ ΓΙΑΝΝΟΥΛΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Οικ. 740 (4) 

Επαναδημοσίευση της με αριθμό 24/8.1.1990 απόφασης 
Νομάρχη Πέλλας «Έγκριση ρυμοτομικού σχεδίου σε 
έκταση του Υπουργείου Γεωργίας μέσα στα όρια του 
οικισμού ΦΟΥΣΤΑΝΗ της Κοινότητας Φούστανης Ν. 
Πέλλας, καθορισμός όρων και περιορισμών δόμησης 
στην ίδια έκταση και τροποποίηση του εγκεκριμένου 
σχεδίου σε συνεχόμενη περιοχή του ίδιου οικισμού». 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΠΕΛΛΑΣ 
Έχοντας υπόψη: 

1. Το άρθρο 41 του Ν. 1975/91 «Είσοδος - έξοδος πα¬ 
ραμονή εργασία απέλλαση αλλοδαπών, διαδικασία ανα¬ 
γνώρισης αλλοδαπών προσφύγων και άλλες διατάξεις» 
(ΦΕΚ 184/Α74.12.1991). 

2. Το γεγονός ότι η με την αριθ. 24/8.1.1990 απόφαση 
Νομάρχη Πέλλας «Έγκριση ρυμοτομικού σχεδίου σε 
έκταση του Υπουργείου Γεωργίας μέσα στα όρια του οικι¬ 
σμού ΦΟΥΣΤΑΝΗ της Κοινότητας Φούστανης Ν. Πέλλας, 
καθαρισμός όρων και περιορισμών δόμησης στην ίδια 
έκταση και τροποποίηση του εγκεκριμένου σχεδίου σε 
συνεχόμενη περιοχή του ίδιου οικισμού» είχε δημοοιευθεΐ 
στην Εφημερίδα της Κυβερνήσεως (ΦΕΚ 31/Δ/30.1.90) 
χωρίς το διάγραμμα που την συνοδεύει, αποφασίζουμε: 

Άρθρο Ιο: 

Επαναδημοσιεύουμε την με αριθμό 24/8.1.1990 από¬ 
φαση Νομάρχη Πέλλας «Έγκριση ρυμοτομικού σχεδίου σε 
έκταση του Υπουργείου Γ εωργίας μέσα στα όρια του οικι¬ 
σμού ΦΟΥΣΤΑΝΗ της Κοινότητας Φούστανης Ν. Πέλλας, 
καθορισμός όρων και περιορισμών δόμησης στην Ιδια 
έκταση και τροποποίηση του εγκεκριμένου σχεδίου σε 
συνεχόμενη περιοχή του ιδίου οικισμού», μαζί με διά¬ 
γραμμα σε κλίμακα 1:1.000, που είχαν θεωρηθεί από τον 
τότε Προϊστάμενο του Τμήματος Πολεοδομίας και Πολεο- 
δομικών Εφαρμογών Ν. Πέλλας, το κείμενο της οποίας 
έχει ως ακολούθως: 

«ΑΡΙΘΜΟΣ ΑΠΟΦΑΣΗΣ 24/8.1.1990 
ΘΕΜΑ: Έγκριση ρυμοτομικού σχεδίου σε έκταση του 
Υπουργείου Γεωργίας μέσα στα όρια του οικισμού 
«ΦΟΥΣΤΑΝΗ» της Κοινότητας Φούστανης Ν. 
Πέλλας, καθορισμός όρων και περιορισμών δόμη¬ 
σης στην ίδια έκταση και τροποποίηση του εγκε¬ 
κριμένου σχεδίου σε συνεχόμενη περιοχή του 
ιδίου οικισμού. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν. Δ/τος 17.7.1923 (ΦΕΚ 228/Α) 
όπως τροποποιήθηκαν και συμπληρώθηκαν μεταγενέ¬ 
στερα. 

2. Τις διατάξεις του Ν. 1337/1983 (ΦΕΚ 33/Α) και ειδι¬ 
κότερα τα άρθρα 33, 38 και 42 αυτού. 

3. Τις διατάξεις του Ν. 1577/1985 (ΦΕΚ 210/Α) «Γενι¬ 
κός Οικοδομικός Κανονισμός». 

4. Τις διατάξεις του από 2.4.1985 (ΦΕΚ 225/Δ) Π. Δ/ 
τος «Μεταβίβαση αρμοδιοτήτων στους Νομάρχες για την 
έγκριση και τροποποίηση ρυμοτομικών σχεδίων αγρο¬ 
τικών οικισμών». 


5. Τις διατάξεις του από 24.4.1985 (ΦΕΚ 181/Δ) Π. Δ/ 
τος όπως τροποποιήθηκε και ισχύει. 

6. Τις διατάξεις του από 20.8.1985 (ΦΕΚ 414/Δ) Π. Δ/ 
τος «Πολεοδόμηοη και επέκταση οικισμών της Χώρας μέ¬ 
χρι 2.000 κατοίκους...... 

7. Την απόφαση του Νομάρχη Πέλλας με αριθμό 1217/ 

11.5.1987 (ΦΕΚ 495/Δ) γιατηνοριοθέτηση του οικισμού. 

8. Την απόφαση του Νομάρχη Πέλλας με αρ. 1596/ 

3.7.1987 (ΦΕΚ 710/Δ) για τον καθορισμό ειδικών όρων 
δόμησης σε οικισμούς με πληθυσμό μέχρι 2.000 κατοί¬ 
κους. 

9. Τα έγγραφα του Δασαρχείου Αριδαίας με αρ. 976/ 

8.4.1987 και 1933/24.4.1989. 

10. Τη απόφαση της Επιτροπής Απαλλοτριώσεων με 
αριθ. 57/1989. 

11. Την απόφαση του Κοινοτικού Συμβουλίου Φούστα¬ 
νης με αρ. 8/1989. 

12. Την πράξη γνωμοδότησης του Συμβουλίου Χωροτα¬ 
ξίας, Οικισμού και Περιβάλλοντος Ν. Πέλλας με αρ. 53/ 
30.8.1989, αποφασίζουμε: 

Αρθρο 1 

Εγκρίνεται το ρυμοτομικά σχέδιο επέκτασης του αγρο¬ 
τικού οικισμού «ΦΟΥΣΤΑΝΗ» της Κοινότητας Φούστανης 
Ν. Πέλλας σε έκταση του Υπουργείου Γεωργίας μέσα στα 
όρια του οικισμού με τον καθορισμό: 

- οικοδομήσιμων χώρων (Ο.Τ.) 

- κοινοχρήστων χώρων, ήτοι οδών, πεζοδρόμων, πλα¬ 
τειών, παιδικών χαρών, χώρων πρασίνου και 

- κοινωφελών χώρων Γυμνασίου, οικοτροφείου και πε¬ 
ριφερειακού ιατρείου, όπως οι ρυθμίσεις αυτές φαίνονται 
στο συνημμένο στην παρούσα απόφαση και θεωρημένο 
από τον προϊστάμενο του Τμήματος Πολεοδομίας και Πα- 
λεοδομικών Εφαρμογών (Τ.Π. & Π.Ε.) Ν. Πέλλας με την 
από 8,1.1990 πράξη του, σχετικό χρωματισμένο πρωτό¬ 
τυπο διάγραμμα σε κλίμακα 1:1.000. 

Άρθρο 2 

Εγκρίνεται η τροποποίηση του ρυμοτομικού σχεδίου 
του ιδίου οικισμού σε συνεχόμενη με την επέκταση πε¬ 
ριοχή με την κατάργηση τμημάτων της περιμετρικής ρυμο¬ 
τομικής γραμμής έναντι των Ο.Τ. 1,10,11, .12,13. 23, 24 
και 25, όπως φαίνεται στο ίδιο διάγραμμα του άρθρου 1. 

Άρθρο 3 

Εγκρίνεται, όπως διατυπώνεται παρακάτω, ο πολεοδο- 
μικός κανονισμός της περιοχής όπου κατά το άρθρο 1 
εγκρίνεται το σχέδιο: 

3.1. Στο πρόσωπο των οικοπέδων οικοδομημένων ή μη 
επιβάλλεται προκήπιο πλάτους τριών (3) και πέντε (5) μέ¬ 
τρων, όπως φαίνεται στο ίδιο διάγραμμα. 

3.2. Ελάχιστα όρια αρτιότητας οικοπέδων 
Ελάχιστο εμβαδόν τετρακόσια (400) τετραγ. μέτρα 

, Ελάχιστο πρόσωπο δεκατέσσερα (14) μέτρα 
Κατά παρέκκλισιν θεωρούνται άρτια τα οικόπεδα με 
όποιες διαστάσεις είχαν την 3.5.1985 ημέρα δημοσίευ¬ 
σης του από 24.4.1985 (ΦΕΚ 181/Δ) Π. Δ/τος. 

3.3. Λοιποί γενικοί όροι δόμησης σύμφωνα με το Π. Δ/ 
γμα 24.4.1985 (ΦΕΚ 181/Δ) όπως ισχύει. 

3.4. Ειδικοί όροι δόμησης σύμφωνα με την 1596/ 

3.7.1987 (ΦΕΚ 710/Δ) απόφαση του Νομάρχη Πέλλας. 

Αρθρο 4 

Η ισχύς της παρούσας απόφασης αρχίζει από την ημέρα 

δημοσίευσής της στην Εφημερίδα της Κυβερνήσεως. 

Μετά τη δημοσίευσή της ακριβές αντίγραφο του πρωτο¬ 
τύπου διαγράμματος που τη συνοδεύει αναρτάται επί 
δέκα πέντε (15) τουλάχιστον ημέρες στα γραφεία του 
Τ.Π. & Π.Ε. Ν. Πέλλας στο Διοικητήριο της Έδεσσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Νομάρχης Πέλλας 
Ν. ΤΖΙΑΣΤΟΥΔΗΣ» 

Αρθρο 2ο: 

Εξακολουθούν να ισχύουν αποφάσεις τροποποίησης 
του σχεδίου που έγιναν μετά την 30.1.1990 ημερομηνία 
ισχύος της απόφασης του άρθρου 1, της παρούσας. 


Αρθρο 3ο: 

Από του κανονιστικού χαρακτήρα διατάξεις αυτής της 
απόφασης δεν προ καλείται δαπάνη σε βάρος του Κρατι¬ 
κού Προϋπολογισμού ή της Κοινότητας ΦΟύστανη. 

Αρθρο 4ο: 

Η παρούσα να δημοσιευθεί στην Εφημερίδα της Κυβερ¬ 
νήσεως. Η ισχύς να αρχίζει από τη δημοσίευσή της η δε 
ισχύς της αναδημοσιευομένης απόφασης ανατρέχει ανα¬ 
δρομικά στις 30.1.1990, ημερομηνία της πρώτης δημο¬ 
σίευσής της στην Εφημερίδα της Κυβερνήσεως. 

Έδεσσα, 14 Απριλίου 1995 

Ο Περιφερειακός Διευθυντής 
ΧΡ. ΓΕΩΡΓΑΚΟΠΟΥΛΟΣ 



ΕΠΓΚΤΑΠ-Ι ΡΥΜΟΤΟΜΙΚΟΥ ΕΧΕΔΙΟΥ 

